मुंबई: किसे पता था बचपन में जिसे सब 'काली-कलूटी' कहकर चिढ़ाते थे, वह लड़की एक दिन दुनिया में अपनी खूबसूरती का लोहा मनवाएगी। वुमन्स डे के मौके पर बात करते हैं मिस वर्ल्ड रहीं प्रियंका चोपड़ा की। देश-विदेश में अपनी खूबसूरती के बदौलत करोड़ों की फैन फॉलोइंग रखने वाली प्रियंका की आज एक झलक पाने के लिए लोग दीवाने हो जाते हैं। उसी प्रियंका को कभी उनकी नाक की बनावट तो कभी अपने सांवले रंग के लिए ताने सुनने पड़ते थे। ऐसी सिचुएशन में अगर उन्हें मां-पिता का सपोर्ट न मिला होता, तो वे आज इंडस्ट्री पर राज नहीं कर रही होतीं। टॉयलेट में बैठकर चिप्स खाती थीं प्रियंका...
झारखंड के जमशेदपुर जिले में जन्मीं प्रियंका महज 13 साल की उम्र में ही पढ़ाई के लिए बोस्टन चली गई थीं। इस एक्सपीरियंस के बारे में प्रियंका ने एक इंटरव्यू में बताया था, "महज 13 साल की उम्र में यूएस में होना मेरे लिए एक बड़ा कल्चर-शॉक था। मैं कभी किसी कैफेटेरिया में नहीं जाती थी, क्योंकि मुझे पता नहीं होता था कि लाइन में कैसे खड़े होते हैं, पेमेंट कैसे करते हैं या परोसे गए खाने को लेकर कैसे जाते हैं। मैं किसी बेवकूफ की तरह नहीं दिखना चाहती थी, इसलिए मैं वेंडिंग मशीन से चिप्स खरीदती थी और टॉयलेट में बैठ कर खाती थी। मैंने वहां अपने तीनों साल ऐसे ही गुजारे।"
मां के एक फैसले ने बदल दी जिंदगी
जब प्रियंका विदेश से वापस आईं तो उन्हें उनकी आंटी 'काली-कलूटी' कह कर चिढ़ाती थीं। ऐसे ताने सुन किसी भी आम बच्चे की तरह प्रियंका का आत्मविश्वास भी खोने लगा था। उधर, उनके पिता हायर स्टडीज के लिए पीसी को ऑस्ट्रेलिया भेजने की तैयारी में लग गए। तब उनकी मां ने ऐसा कदम उठाया, जिससे उनकी जिंदगी ही बदल गई। जिस यूनिवर्सिटी में पढ़ाई करने के लिए उन्होंने पासपोर्ट साइज की फोटोज खिंचवाई थीं, उन्हें उनकी मां ने मिस इंडिया कॉन्टेस्ट में भेज दिया। और तो और, उन्होंने इस बारे में किसी को कुछ बताया भी नहीं। तभी एक दिन कॉल आया कि उस ब्यूटी कॉन्टेस्ट में हिस्सा लेने के लिए प्रियंका का सिलेक्शन हो गया है। तब जाकर सबको इस बात की खबर लगी। प्रियंका ने कॉन्टेस्ट में दूसरा स्थान हासिल किया और उसी साल मिस वर्ल्ड (2000) का खिताब जीत लाईं।
आगे की स्लाइड्स पर देखें, प्रियंका चोपड़ा की लाइफ की Unseen Photos....
hin_Deva hin_Deva hin_Deva hin_Deva bho_Deva